钦定古今图书集成/明伦汇编/闺媛典/第230卷 > 李养心妻陈氏
## 钦定古今图书集成/明伦汇编/闺媛典/第230卷 > 李养心妻陈氏

按《曲周县志》：“陈氏，李养心妻。年十九而寡，一女方三
岁，子才五月，父母怜而欲嫁之，氏云：‘吾夫垂髫入泮，
大志未遂，而天夺其年，目已不瞑，吾更改适，使伤心
地下乎’！”欲自杀人，不敢复言。屡遭兵荒，备尝艰苦，为
子女毕婚嫁。年七十五，积忧成疾。子卖柴求医治之，
氏不肯，服药而死。